钦定古今图书集成/明伦汇编/氏族典/第229卷 > 杨嗣
## 钦定古今图书集成/明伦汇编/氏族典/第229卷 > 杨嗣

按《宋史杨信传》：“信弟嗣，建隆初，以信荐为殿直，三迁
崇仪副使、大山军监军。雍熙四年，就命知军事，迁高
阳关战櫂都监。淳化二年，改知保州，门无私谒，优迁
威卤军，改崇仪使，为静戎军、保州、长城、蒲城缘边都
巡检使，改如京使，再知保州，有战功。真宗即位，加洛
苑使。咸平初，领奖州刺史。三年，与敌人战，以功真拜”
保州刺史。召还，授本州团练使，改深州团练都巡检
使。五年，代还。明年，与防秋之策，条陈北面利害，以其
练达边事，出为镇、定、高阳关三路后阵钤辖，移定州
副都部署。景德初，改镇州路副都部署，连为赵、贝、深
三州部署。大中祥符五年，复出为天雄军副都部署。
六年，以左龙武大将军致仕。明年，卒，年八十一。录其
子承宪为侍禁。